**Ingatlanértékesítési Hirdetmény**

Hajdúböszörmény Város Önkormányzata a 111/2020. (VII.16.) Önk. számú határozat alapján **nyilvános pályázatot hirdet** az alábbi tárgyban: **Hajdúböszörmény 3769 hrsz-ú (Mester u. 2/A.) önkormányzati tulajdonú, kivett lakóház művelési ágú, 368 m² teleknagyságú ingatlan értékesítése**

Az ingatlan **minimum induló ára: 22.200.000,- Ft,** amely összeg tárgyi áfamentes. Az ajánlattevőnek a nettó vételár 3 %-a + Áfa bonyolítási díjat is meg kell fizetnie.

* Ajánlattevőnek ajánlatában meg kell jelölnie a nevét és részletesen kifejteni, hogy az ingatlanon milyen tevékenységet kíván ellátni, bemutatni a tevékenységének a város életére gyakorolt hatását.
* **Az ajánlat benyújtásának feltétele 2.220.000,-Ft pályázati biztosíték befizetése** Hajdúböszörmény Város Önkormányzatának OTP Bank Nyrt. 11738060-15372514 számú számlájára vagy a biztosíték összegének letétbe helyezése a helyrajzi szám megjelölésével. Az ajánlat csak akkor érvényes, ha az ajánlattevő igazolja, hogy a kiírásban megjelölt összegű biztosítékot rendelkezésre bocsátotta vagy igazolja a biztosíték összegének letételét. Az Önkormányzat a pályázati biztosítékot a vételárba beszámítja. Amennyiben a nyertes pályázó a szerződéskötéstől eláll, úgy részére a pályázati biztosíték nem jár vissza. A pályázati eljárást lezáró döntés meghozatalát követő 30 napon belül a nem nyertes pályázóknak a pályázati biztosítékot az Önkormányzat visszafizeti.
* A nyertes pályázónak az eljárást lezáró döntés kézhezvételét követő 30 napon belül a vételi ajánlatot alá kell írnia. A vételi ajánlat aláírásának feltétele, hogy a vevőnek az Önkormányzat felé semmilyen tartozása ne legyen. Vevő a szerződéskötéskor köteles az ingatlan teljes vételárát egy összegben a bonyolítási díjjal együtt megfizetni.
* Ajánlattevők ajánlati kötöttsége a beadási határidőt követően 90 napig tart.
* Az ajánlatok bontására zártkörűen kerül sor, a bontás elvégzésére a Képviselő-testület a Közbeszerzési Bizottságot kéri fel.
* A pályázati eljárást lezáró döntést a Gazdasági, Fejlesztési és Környezetvédelmi Bizottság indokolással ellátott javaslata alapján a Képviselő-testület hozza meg.
* Az Önkormányzat fenntartja azon jogát, hogy a nyilvános pályázat során ajánlatot tett egyik ajánlattevővel se kössön szerződést, és ily módon a pályázatot - akár indokolás nélkül is – eredménytelennek nyilvánítsa.

Az ingatlannal kapcsolatban további tájékoztatás kérhető az 52/563-216-os telefonszámon, illetve a Polgármesteri Hivatal 16-os irodájában.

**A pályázat benyújtásának helye, ideje és módja:**

**Hajdúböszörményi Polgármesteri Hivatal központi iktatója (21-es iroda)**

**2020. augusztus 10. 10 óra, lezárt borítékban**